Diari Oficial de la Generalitat Valenciana


Sumari del DOGV 1062, del 11-05-1989 (1989/813853)

ORDRE de 5 de maig de 1989, del Conseller d'Obres Publiques, Urbanisme i Transports, sobre l'aplicació dels beneficis de la legislació de VPO, autonòmica i estatal, als polígons d'actuacions protegibles en matèria d'habitatge que es desenvolupen als nous nuclis de les poblacions de Gavarda i Beneixida.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/05/05/(1)/dof/vci/html**

### Dades del document

Número de DOGV
:   1062

Data del DOGV
:   11-05-1989

Secció del DOGV
:   DISPOSICIONS GENERALS

Número del document
:   1989/813853


Data del document
:   05-05-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 5 de maig de 1989, del Conseller d'Obres Públiques, Urbanisme i Transports, sobre l'aplicació dels beneficis de la legislació de VPO, autonòmica i estatal als polígons d'actuacions protegibles en matèria d'habitatge que es desenvolupen als nous nuclis d'actuacions de Gavarda i Beneixida.  
En l?Acord Març de 4 d'abril de 1984, sobre coordinació d'actuacions relacionades amb el trasllat de les poblacions de Gavarda i Beneixida, s'establia les actuacions a fer per l'Institut per a la Promoció Pública de l'Habitatge del Ministeri d'Obres Públiques i Urbanisme que consistien en la construcció de la infrastructura secundària, l'edificació d'habitatges, els locals comercials annexos i la construcció de l'església. Aquestes actuacions que serien assumides per la Generalitat Valenciana, a mesura que es produïren els traspassos de funcions i serveis en les matèries corresponents, traspàs que s'ha produït en virtut del Reial Decret 1720/84, de 18 de juliol, concerneix a la Conselleria d'Obres Públiques, Urbanisme i Transports, mitjançant la Direcció General d?Arquitectura i Habitatge, el desplegament de les actuacions que inicialment estava previst que les realitzara directament l'Institut per a la Promoció Pública de l'Habitatge.  
Per a dur a terme aquestes actuacions, que inclou el trasllat de les poblacions, el Consell de la Generalitat Valenciana, pel Decret 79/85 de 27 de maig, aprovà el Pla Integral d'actuació de Beneixida i Gavarda.  
En el desenvolupament d'aquest Pla Integral d?Actuació es aconsellable dictar una norma en virtut de la qual li siguen aplicables en aquestes actuacions de tipus poligonal tots el beneficis que per aquesta classe d'actuacions d'Habitatges de Protecció Oficial estableix la legislació autonòmica i estatal, fins i tot la referent a instal·lacions i subministraments, i en especial l?Ordre de 18 de març de 1972. Aquesta ordre establia l?obligació de les entitats distribuïdores d?energia elèctrica, en les seues respectives zones de subministrament, a construir les instal·lacions de connexió necessàries per a subministrar els polígons promoguts pel Ministeri d'Habitatge, ja foren d'ús residencial o industrial.  
Per això i fent ús de les competències que em confereix l'article 35 de la Llei de la Generalitat Valenciana 5/83 de 30 de desembre, de Govern Valencià,  
ORDENE:  
Article únic  
Els polígons d'actuacions protegibles en matèria d'habitatge que es desenvolupen en els nous nuclis de les poblacions de Gavarda i Beneixida en la província de València, integrats per Habitatges de Protecció Oficial i edificis, instal·lacions i infrastructures complementàries, declarats d'utilitat pública i d'urgència, i iniciats per acord del Consell de Ministres de 22 de febrer de 1984 i l?Acord Marc sobre Coordinació d?Actuacions, de data 4 d'abril de 1984, subscrit pels Ministeris d'Interior, Obres Públiques i Urbanisme, Agricultura, Pesca i Alimentació, Administració Territorial, d'Economia i Hisenda, Diputació Provincial de València, Generalitat Valenciana i els dos ajuntaments afectats, gaudiran de tots els beneficis, fins i tot les relatives a instal·lacions i subministraments, que per aquesta classe d'actuacions d'Habitatges de Protecció Oficial estableix la legislació autonòmica i estatal.  
DISPOSICIO FINAL  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 5 de maig de 1989.  
El Conseller d'Obres Públiques, Urbanisme i Transports,   
RAFAEL BLASCO I CASTANY


Còpia Permalink ELI